《昌元郡圃看海棠红苞烂然示有开者问读以诗》
宋代·程公许

画本争如觌面奇，含苞香露已霏霏。
阿娇早合贮金屋，南子似羞褰锦帷。
花信定因寒较晚，赏心何事巧相违。
壁题恨欠江城句，彩笔夜班能为挥。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。